hu hu hu hu hu hu hu hu hu hu sk hu hu hu hu hu hu hu hu en fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu ru hu hu hu hu hu hu hu hu hu hu hu hu hu fr ru en de de hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 13.
Ugrás a navigációhoz Ugrás a kereséshez
Móricz Lili (középen) a testvéreivel 1925 körül (Székely Aladár felvétele)
1999. augusztus 29. (84 évesen)[1]
A Wikimédia Commons tartalmaz Móricz Lili témájú médiaállományokat.
Móricz Lili (Budapest, 1915. április 27. – Budapest, 1999. augusztus 29.[4]) színésznő, író. Móricz Zsigmond legfiatalabb lánya, Both Béla, majd György László színészek felesége.
Móricz Lili és György László lakóháza (Bp. XII., Németvölgyi út 16.)
A színiakadémián két és fél évet végzett. Évfolyamtársai voltak: Gobbi Hilda, Básti Lajos, Gellért Endre, Fónay Márta, Király Kató, Perczel Zita. Pályája kezdetén naiva szerepeket kapott, majd prózai művek jellemszerepeit alakíthatta. Édesapja legnagyobb örömére eljátszhatta a „Nem élhetek muzsikaszó nélkül" című darab női főszerepét is. A színpadtól – kényszerűen – visszavonulva Móricz Zsigmond hagyatékát gondozta. Megörökítette a leányfalui életet, kötetbe rendezte Móricz Zsigmond és Simonyi Mária levelezését. Írt drámát és dramatizált is, többek között édesapja Rab oroszlánját és Csibe-novelláit.
A Miskolci Állami Nemzeti Színház 1952. április 13-án mutatta be Manuk, a vadász című, örmény népmeséből átdolgozott gyermekdarabját, amelyet férje, György László rendezett. A Négy apának egy leánya című Móra Ferenc-adaptációjának rendezője – Szegeden – Komor István volt.
Több évtizedig élt harmadik férjével (első férje Both Béla, második férje Mitterholczer Béla gépészmérnök volt),[5] György Lászlóval a Németvölgyi út kezdő szakaszán, Szabó Lőrinc egykori lakóháza mellett.
1987-ben megalapította a Móricz-díjat, amellyel kiemelkedő irodalomtörténeti teljesítményeket ismernek el minden évben.
2007-ben Kolos Virág (Móricz Virág leánya), Móricz Lili és György László levelezését, illetve egyéb dokumentumait felajánlotta az Országos Színháztörténeti Múzeum és Intézetnek. A színház és irodalomtörténeti jelentőségű hagyaték 2008-ban került az intézmény birtokába.[6]
Városi Színház - Budapest - (1939–1940)
Bánky Róbert társulata (1940-1941)
Szabad Színház. (1945), a társulat tagja voltak: Horváth Tivadar, Kállai Ferenc, Soós Lajos, Kiss Ilona, Komlós Juci, Sallai Kornélia, Gellért Lajos.
Pécsi Nemzeti Színház (1947-1949)
Miskolci Nemzeti Színház (1951-1952)
Kecskeméti Katona József Színház (1953–1955)
Szolnoki Szigligeti Színház (1955-1956)
Győri Kisfaludy Színház (1957–1958)
Szeretett volna férjéhez hasonlóan budapesti társulathoz szerződni, próbálkozása azonban sikertelen maradt. Alkalmanként fellépett az Irodalmi Színpadon, a Bartók Gyermekszínházban. A források szerint ez utóbbiban lépett fel utoljára. 1965. február 3-án volt a Három szegény szabólegény bemutatója. Ebben Posztónét játszotta.
A Színházi adattárban regisztrált bemutatóinak száma (1949–): 38.[Mj. 1]
Pólika (Nem élhetek muzsikaszó nélkül)
Anna (Móricz Zsigmond: Boszorkány)
Gertrudis (Katona József: Bánk bán)
Lady Milford (Schiller: Ármány és szerelem)
Cecília (Kálmán Imre: A csárdáskirálynő)
Fecskék a verandán. Levelek Leányfaluból. (1961)
Kedves Mária! Móricz Zsigmond levelei Simonyi Máriának. Szépirodalmi Könyvkiadó, 1973; Magvető Könyvkiadó, 1979
Pasziánsz. Magvető Kiadó, Rakéta Regénytár, 1982
↑ 2010. szeptember 26-i lekérdezés
↑ a b Lili Móricz, 416832
↑ a b PIM-névtérazonosító. (Hozzáférés: 2020. június 13.)
↑ FamilySearch (angol nyelven)
↑ Petőfi Irodalmi Adatbázis
↑ Házasságkötési bejegyzése Mitterholczer Bélával a Budapest XII. kerületi polgári házassági akv. 116/1941. folyószáma alatt. (Hozzáférés: 2020. augusztus 17.)
↑ Digitális színháztörténet - Csiszár Mirella és Sipőcz Mariann: Egy színészházaspár hagyatéka
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Bessenyei Ferenc partnere Pécsett
Részlet a "Kedves Mária!" című könyvből
ISNI: 0000 0003 7104 0141
A lap eredeti címe: „https://hu.wikipedia.org/w/index.php?title=Móricz_Lili&oldid=23572624”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 13., 18:11
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.